nb id nb da de en da de da da da de da id da nb da de en da de da da da de da da de da en da da da da en da da da da da da da da en da da sv da da en en de da da da da da da da da da da da en da da da da da da da da en da da de da da da da da da da en da da da da da da da lt en da en en da da fr de da fr en nb da da zh en da nb de da eu da da da da da de da da da da de da en nb fr da de
Arrangementer inden for fødevaresektoren - Central Denmark EU Office
Vi arbejder for Midtjylland i Bruxelles
2018 er et spændende år, hvad angår fødevarer. Derfor har CDEU samlet fire fødevarerelaterede events, der kan have stor relevans for midtjyske aktører. Læs mere om hvert enkelt event herunder.
ERIAFF-konference om fødevaresikkerhed og B2B fødevaretopmøde d. 11.-13. juni.
Under overskriften Food Safety 2020 afholder ERIAFF (European Regions for Agriculture, Food and Forestry) sin årlige konference. De tre hovedtemaer for konferencen er højteknologisk landbrug, ernæring og datahåndtering (big data). Derudover vil der også være en session for projektpartnersøgninger. Som afslutning på konferencen vil det være muligt at deltage i innovationsture med fokus på hhv. den finske arkitekt Alvar Alto´s indflydelse på Senaijoki, forretningsmuligheder i Seinäjoki og integration af sundhed i Seinäjoki´s forskellige politiker.
Sideløbende vil der også blive afholdt et B2B fødevaretopmøde for aktører i fødevareindustrien samt aktører fra agro-bioøkonomisektoren. Deltager du enten i konferencen eller B2B-topmødet, har du mulighed for at deltage i et Matchmaking Event, hvor du kan møde nye kontakter, samarbejdspartnere, kunder, etc.
Alle, der er involveret i fødevaresektoren.
Tilmelding vil åbne i marts 2018.
Den 11.-13. juni 2018 i Seinäjoki (Finland).
Feed Me – Matchmaking Event
Food 2030 er Europa-Kommissionens helt centrale fødevareinitiativ, når det kommer til forskning og innovation (F&I). Initiativet har til formål at skabe sunde, bæredygtige, ressourceeffektive og innovative fødevaresystemer inden 2030.  I år afholder det bulgarske EU-Formandskab en High Level Food 2030 konference, hvor der stilles skarpt på følgende områder:
Komplekse fødevaresystemer og hvordan disse kan ændres,
Ansvarlige, bæredygtige og inklusive fødevaresystemer,
Robuste, ansvarlige og inklusive fødevaresystemer,
Forbedring af F&I-alliancer og finansiering gennem en bedre styreform,
Øgede F&I investeringer gennem gearing af private investeringer og offentlige midler samt
Lokale løsninger til understøttelse af transformering af fødevaresystemer.
I tilknytning til konferencen vil der være en række sideevents, bl.a. en Food 2030 landsby og et udstillingsområde. Det kan være, at nogle af disse starter den 13. juni, men dette er ikke bekræftet endnu.
Yderligere information kan findes her.
Alle der er involveret i fødevaresektoren.
Tilmelding er endnu ikke åben, men man kan kontakte CDEU for mere information.
Den 14.-15. juni 2018 i Plovdiv, (Bulgarien).
Deltag i N8 AgriFood´s konference om mennesker, sundhed og fødevaresystemet
N8 AgriFood er en sammenslutning af otte britiske universiteter, bl.a. fra Leeds, Liverpool, York og Manchester. Dette års konference løber af stablen under overskriften People, Health and Food Systems – Challenges for 2030. Konferencen samler forskellige forskere, NGO´er, fødevareproducenter, fødevarevirksomhedsledere, myndighedsrepræsentanter, etc. Programmet fokuserer, bl.a. på bæredygtig- og robusthed i fødevaresektoren, Brexit og på promovering af bæredygtige løsninger på tværs af forsyningskæden.
Yderligere information kan findes her.
Alle der er involveret i fødevaresektoren.
Der ikke oplyst nogen frist.
Den 13.-14. juni 2018 i Liverpool, (England).
Topmøde om global fødevareintegritet
Med Queens University som hovedarrangør fokuserer dette fødevaretopmøde på spørgsmålet om, hvordan man fødevaremæssigt og på forsvarlig vis håndterer en voksende global befolkning. Dette spørgsmål rejses med afsæt i forhold såsom forurening, klimaforandringer samt fødevaresvindel. På topmødet vil forskellige interessenter fra fødevaresektoren være repræsenteret. Følgende temaer vil blive berørt, bevidst forurening af fødevarer, brug af antibiotika i fødevarer, tilsætning af kemikalier i fødevarer samt ernæringsbehovene til det 21 århundredes globale befolkning.
Yderligere information kan findes her.
Alle der er involveret i fødevaresektoren.
Den 28.-31. maj 2018 i Belfast, (Irland).
Tilmeldingen har frist den 27. april 2018.
Konference vedrørende seneste fødevareteknologier
Deltag i +Agro 2018 konference og hør om det seneste inden for fødevareteknologiske tendenser. Konferencen samler forskere, politikere, eksperter og studerende på tværs af fødevaresektoren. De samles for at dele seneste fremskridt på fødevarevidenskab og nye teknologier. Der vil blive diskuteret innovative metoder/tilgange, der anvendes i fødevare- og teknologiforarbejdningskæden inden for sektorerne: kød, mejeri, gartneri og bageri.
Yderligere information om arrangementet kan findes her.
Alle der er involveret i fødevaresektoren.
Den 3.-4. oktober 2018 i Castelo Branco, (Portugal).
Tilmeldingen har frist den 2. oktober 2018.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 493 12 33 12
+32 470 91 10 29
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu